**LĒMUMS**

LIEPĀJĀ

|  |  |
| --- | --- |
| 2021.gada 22.aprīlī |  Nr.175/5(prot. Nr.5, 47.§) |

Par kopīpašuma domājamo daļu

Turaidas ielā 3 atsavināšanu

Lai dzīvojamās mājas Turaidas ielā 3, Liepājā, dzīvokļu īpašnieki realizētu vienošanos par kopīpašumā esošo telpu pārbūvi, kā rezultātā kopīpašuma telpu daļas tiks pievienotas atsevišķiem dzīvokļu īpašumiem, pamatojoties uz likuma "Par pašvaldībām" 21.panta pirmās daļas 17.punktu, Dzīvokļa īpašuma likuma 16.panta pirmo daļu un otrās daļas 1.punktu, Publiskas personas mantas atsavināšanas likuma 3.panta pirmās daļas 2.punktu, 5.panta pirmo un piekto daļu, Ministru kabineta 2011.gada 1.februāra noteikumu Nr.109 "Kārtība, kādā atsavināma publiskas personas manta" 7.punktu, izskatot dzīvojamās mājas Turaidas ielā 3, Liepājā, dzīvokļu Nr.4 un Nr.5 īpašnieces [..], dzīvokļu Nr.18 un Nr.19 īpašnieces [..], dzīvokļu Nr.24 un Nr.25 īpašnieces [..] 2021.gada 17.marta iesniegumu par kopīpašuma domājamo daļu atsavināšanu, kā arī dzīvojamās mājas Turaidas ielā 3, Liepājā, dzīvokļu īpašnieku kopības (turpmāk - dzīvokļu īpašnieku kopība) 2021.gada 26.februāra lēmumu, izskatot sertificēta nekustamo īpašumu vērtētāja Riharda Dzeņa 2021.gada 12.marta vērtējumus "Nekustamā īpašuma novērtējums - Objekts: Koplietošanas telpa. Liepājā, Turaidas iela 3, daļa no koplietošanas telpas ēkas 1.stāvā, telpu grupa Nr.902, telpas Nr.3 (gaitenis). Koplietošanas telpa tiks pievienota pie dzīvokļa Nr.4", "Nekustamā īpašuma novērtējums - Objekts: Koplietošanas telpa. Liepājā, Turaidas iela 3, daļa no koplietošanas telpas ēkas 1.stāvā, telpu grupa Nr.902, telpas Nr.3 (gaitenis). Koplietošanas telpa tiks pievienota pie dzīvokļa Nr.5", "Nekustamā īpašuma novērtējums - Objekts: Koplietošanas telpa. Liepājā, Turaidas iela 3, daļa no koplietošanas telpas ēkas 2.stāvā, telpu grupa Nr.901, telpas Nr.18 (gaitenis). Koplietošanas telpa tiks pievienota pie dzīvokļa Nr.18", "Nekustamā īpašuma novērtējums - Objekts: Koplietošanas telpa. Liepājā, Turaidas iela 3, daļa no koplietošanas telpas ēkas 2.stāvā, telpu grupa Nr.901, telpas Nr.8 (gaitenis). Koplietošanas telpa tiks pievienota pie dzīvokļa Nr.19", "Nekustamā īpašuma novērtējums - Objekts: Koplietošanas telpa. Liepājā, Turaidas iela 3, daļa no koplietošanas telpas ēkas 3.stāvā, telpu grupa Nr.902, telpas Nr.7 (gaitenis). Koplietošanas telpa tiks pievienota pie dzīvokļa Nr.24" un "Nekustamā īpašuma novērtējums - Objekts: Koplietošanas telpa. Liepājā, Turaidas iela 3, daļa no koplietošanas telpas ēkas 3.stāvā, telpu grupa Nr.902, telpas Nr.7 (gaitenis). Koplietošanas telpa tiks pievienota pie dzīvokļa Nr.25", Liepājas pilsētas Dzīvojamo māju privatizācijas komisijas 2021.gada 24.marta lēmumu (sēdes protokols Nr.12), Liepājas pilsētas domes pastāvīgās Pilsētas attīstības komitejas 2021.gada 15.aprīļa lēmumu (sēdes protokols Nr.4) un pastāvīgās Finanšu komitejas 2021.gada 15.aprīļa lēmumu (sēdes protokols Nr.4), LIEPĀJAS PILSĒTAS DOME

N O L E M J :

1. Piekrist, ka dzīvojamās mājas Turaidas ielā 3, Liepājā, dzīvokļu īpašnieki kopīpašumā esošajās telpās veic pārbūvi saskaņā ar 2021.gada 26.februāra dzīvokļu īpašnieku kopības lēmumu, pievienojot kopīpašuma daļu atsevišķiem dzīvokļa īpašumiem šādā platībā, kura var tikt precizēta pēc kadastrālās uzmērīšanas:

1.1. dzīvokļa īpašumam Turaidas ielā 3-4 (reģistrēts Liepājas pilsētas zemesgrāmatas nodalījumā Nr.100000139900 - 4) 5,21 kv.m no kopīpašuma;

1.2. dzīvokļa īpašumam Turaidas ielā 3-5 (reģistrēts Liepājas pilsētas zemesgrāmatas nodalījumā Nr.100000139900 - 5) 4,49 kv.m no kopīpašuma;

1.3. dzīvokļa īpašumam Turaidas ielā 3-18 (reģistrēts Liepājas pilsētas zemesgrāmatas nodalījumā Nr.100000139900 - 18) 2,85 kv.m no kopīpašuma;

1.4. dzīvokļa īpašumam Turaidas ielā 3-19 (reģistrēts Liepājas pilsētas zemesgrāmatas nodalījumā Nr.100000139900 - 19) 2,96 kv.m no kopīpašuma;

1.5. dzīvokļa īpašumam Turaidas ielā 3-24 (reģistrēts Liepājas pilsētas zemesgrāmatas nodalījumā Nr.100000139900 - 24) 5,7 kv.m no kopīpašuma;

1.6. dzīvokļa īpašumam Turaidas ielā 3-25 (reģistrēts Liepājas pilsētas zemesgrāmatas nodalījumā Nr.100000139900 - 25) 5,1 kv.m no kopīpašuma.

2. Apstiprināt lēmuma 1.punktā minētajiem dzīvokļu īpašumiem pievienoto kopīpašuma domājamo daļu atsavināšanas nosacīto cenu 121,94 EUR (viens simts divdesmit viens *euro*, 94 centi):

2.1. dzīvokļa īpašumam Nr.4 pievienojamo kopīpašuma domājamo daļu nosacīto cenu - 22,17 EUR (divdesmit divi *euro*, 17 centi);

2.2. dzīvokļa īpašumam Nr.5 pievienojamo kopīpašuma domājamo daļu nosacīto cenu - 22,17 EUR (divdesmit divi *euro*, 17 centi);

2.3. dzīvokļa īpašumam Nr.18 pievienojamo kopīpašuma domājamo daļu nosacīto cenu - 11,08 EUR (vienpadsmit *euro*, 08 centi);

2.4. dzīvokļa īpašumam Nr.19 pievienojamo kopīpašuma domājamo daļu nosacīto cenu - 11,09 EUR (vienpadsmit *euro*, 09 centi);

2.5. dzīvokļa īpašumam Nr.24 pievienojamo kopīpašuma domājamo daļu nosacīto cenu - 33,26 EUR (trīsdesmit trīs *euro*, 26 centi);

2.6. dzīvokļa īpašumam Nr.25 pievienojamo kopīpašuma domājamo daļu nosacīto cenu - 22,17 EUR (divdesmit divi *euro*, 17 centi).

3. Noteikt, ka lēmuma 1.punktā minēto dzīvokļu īpašnieki:

3.1. izstrādā būvniecības dokumentāciju un veic pārbūvi tajā norādītajā termiņā;

3.2. sedz izdevumus, kas saistīti ar lēmuma 1.punktā minēto pārbūvi un rekonstrukciju, kā arī visas tai nepieciešamās dokumentācijas sagatavošanu un reģistrēšanu atbilstoši spēkā esošajiem normatīvajiem aktiem;

3.3. līdz 2021.gada 29.maijam ieskaita Liepājas pilsētas pašvaldības iestādei "Nekustamā īpašuma pārvalde", reģistrācijas Nr.90002066769, akciju sabiedrība "SEB banka", konts Nr.LV12UNLA0050007588848, maksu par kopīpašuma domājamo daļu atsavināšanu proporcionāli Liepājas pilsētas pašvaldības domājamās daļas samazinājumam;

3.4. pēc pārbūves un rekonstrukcijas veic nekustamā īpašuma kopīpašuma domājamo daļu aktualizāciju Valsts zemes dienestā;

3.5. par saviem līdzekļiem veic lēmuma 1.punktā minēto ar pārbūvi un rekonstrukciju saistīto izmaiņu reģistrāciju zemesgrāmatā attiecībā uz visiem dzīvokļu īpašumiem.

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju pēc lēmuma 3.punkta 3.1., 3.2., 3.3. un 3.4.apakšpunkta izpildes parakstīt vienošanos par kopīpašuma domājamo daļu atsavināšanu un pievienošanu šī lēmuma 1.punktā minētajiem dzīvokļu īpašumiem, ja lēmuma 1.punktā minēto dzīvokļu īpašnieki apņemas izpildīt 3.punkta 3.5.apakšpunktu.

5. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Kurzemes rajona tiesai, Finanšu pārvaldei, Nekustamā īpašuma pārvaldei 2 eks. (grāmatvedei 1 eks.), Dzīvojamo māju privatizācijas komisijai 3 eks., Izpilddirektora birojam, atsavināšanas ierosinātājam 3 eks. |